Niels Matthias var sønn av skipsfører Mathias Schrøder Aalholm (1764-1836), som senere ble kjøpmann og trelasthandler, og var selv ansatt ved en forretning i Arendal inntil 21-årsalderen. Da reiste han til Frankrike, hvor han oppholdt seg et års tid for å studere språket. Etter hjemkomsten anla han en bokhandel i fødebyen og grunnla på samme tid Arendals første avis , inntil han i 1835 bosatte seg i Kristiania som boktrykker. Men alt året etter vendte han tilbake til Arendal, hvor han ble ansatt som språklærer ved den offentlige realskolen. Dette yrket beholdt han inntil han i 1882 tok avskjed.